કરિશ્મા જેટલી પોતાની ફિલ્મોને લઈને ચર્ચામાં રહી છે તેટલી જ તેની પર્સનલ લાઈફ માટે પણ રહી છે. તેણે કેરિયરના પીકમાં જ બિઝનેસમેન સંજય કપૂર સાથે લગ્ન કરી લીધા હતા. આ પહેલા અભિષેક બચ્ચન સાથે તેના લગ્ન અંગે જબરદસ્ત ચર્ચાઓ ચાલી હતી. બંને પરિવારો પણ રાજી હતા. એવુ કહેવામાં આવે છે કે કરિશ્મા અને અભિષેકની સગાઈ પણ થઈ ગઈ હતી પરંતુ પછી કોઈ કારણોસર આ સંબંધ તૂટી ગયો અને કરિશ્માની જિંદગીમાં સંજય આવી ગયો. લગ્નના થોડા વર્ષો બાદ સંજય સાથે તેના છૂટાછેડા થઈ ગયા છે.